16 beseer toe motor, taxi botsDie toneel. Foto: Verskaf. Altesaam 16 mense is Maandagmiddag beseer in ŉ ongeluk tussen ŉ motor en ŉ taxi op die N2-hoofweg in Amanzimtoti in KwaZulu-Natal. Russel Meiring, woordvoerder van ER24, het gesê hul paramedici het saam met ander nooddiensbeamptes by die toneel opgedaag en die taxi en die motor in die middel van die pad aangetref. “Die insittendes van albei voertuie is aangetref waar hulle op die toneel rondgeloop het,” het Meiring gesê. Volgens Meiring wissel die beseerdes se beserings tussen gering en matig. Die beseerdes is op die toneel behandel vir hul beserings en daarna deur verskillende nooddienste na verskeie hospitale vervoer. Die polisie ondersoek die voorval.